Έναρξη Ανάρτησης της Δημοτικής Κοινότητας Λαμιέων του Δήμου Λαμιέων Π.Ε. Φθιώτιδος & της Δημοτικής Κοινότητας Λεβαδέων του Δήμου Λεβαδέων Π.Ε. Βοιωτίας

Σας ενημερώνουμε ότι την **10η Μαΐου 2021** ξεκινάει η Ανάρτηση των Προσωρινών Κτηματολογικών Διαγραμμάτων και Πινάκων για τη Δημοτική Κοινότητα Λαμιέων της Δημοτικής Ενότητας Λαμιέων του Δήμου Λαμιέων της Περιφερειακής Ενότητας Φθιώτιδος & τη Δημοτική Κοινότητα Λεβαδέων της Δημοτικής Ενότητας Λεβαδέων του Δήμου Λεβαδέων της Περιφερειακής Ενότητας Βοιωτίας.

Η διαδικασία της Ανάρτησης έχει διάρκεια δύο μηνών για τους κατοίκους εσωτερικού και τέσσερις για όσους μένουν στο εξωτερικό και πραγματοποιείται, πλήρως ψηφιακά, χωρίς την υποχρέωση του πολίτη για αυτοπρόσωπη παρουσία στα γραφεία Κτηματογράφησης.

Οι ιδιοκτήτες, αφού επικαιροποιήσουν τα στοιχεία επικοινωνίας τους, στην ιστοσελίδα www.ktimatologio.gr, μπορούν να ελέγξουν και να επιβεβαιώσουν ή να διορθώσουν την καταγραφή της ιδιοκτησίας τους, αποφεύγοντας έτσι δικαστικές επιλύσεις που κοστίζουν σε χρόνο, χρήμα και ταλαιπωρία.

Συγκεκριμένα θα πρέπει να δουν και να ελέγξουν:

• Την  περιγραφή και τη νομική πληροφορία των ακινήτων τους (Κτηματολογικός Πίνακας)

• Τα όρια των γεωτεμαχίων τους (Κτηματολογικό Διάγραμμα)

Εάν συμφωνούν με τα στοιχεία της Ανάρτησης, δεν χρειάζεται να προβούν σε άλλη ενέργεια.

Εάν δεν συμφωνούν με κάποια από τα στοιχεία, μπορούν να υποβάλλουν αίτηση διόρθωσης (μέχρι την αντίστοιχη ημερομηνία λήξης), ηλεκτρονικά στο www.ktimatologio.gr ή στο γραφείο κτηματογράφησης, κατόπιν ραντεβού.

Σε περίπτωση που δεν έχουν δηλώσει στο Κτηματολόγιο την ακίνητη περιουσία τους, έχουν ακόμα περιθώριο να το κάνουν ψηφιακά στο www.ktimatologio.gr ή στο Γραφείο Κτηματογράφησης, κατόπιν ραντεβού.

Από την έναρξη της Ανάρτησης, τίθενται σε ισχύ οι διατυπώσεις του άρθρου 5 του Ν. 2308/1995 όπως αντικαταστάθηκε με το άρθρο 3 παρ. 17 του Ν. 4164/2013 (που αφορούν στη σύνταξη συμβολαίων, στη συζήτηση ενώπιον δικαστηρίου και στην καταχώριση οποιασδήποτε πράξης στο Υποθηκοφυλακείο).

Πληροφορίες Γραφείο Κτηματογράφησης **Λαμιέων**:

Τηλ: 22310 34343 για πληροφορίες και ραντεβού & 6970923448 μόνο για πληροφορίες

(ωράριο λειτουργίας: καθημερινά 8.30-16.30 & Τετάρτη 8.30-20.30)

Mail: kt4lamia@gmail.com

Ιστοσελίδα: www.ktimatologio-lamia.gr

συχνές ερωτήσεις: https://www.ktimatologio-lamia.gr/erotimata.aspx

Πληροφορίες Γραφείο Κτηματογράφησης **Λεβαδέων**:

Τηλ: 22610 80105 για πληροφορίες και ραντεβού & 6970923455 μόνο για πληροφορίες

(ωράριο λειτουργίας: καθημερινά 8.30-16.30 & Τετάρτη 8.30-20.30)

Mail: kt4livadia@gmail.com

Ιστοσελίδα: www.ktimatologio-livadia.gr

συχνές ερωτήσεις: https://www.ktimatologio-livadia.gr/erotimata.aspx